text: Død mand er den savnede Jonas Elfar Birgisson
  08 april 2015 kl. 09.32
  Identiteten på den døde mand, som blev fundet søndag nær Kolding er nu fastlagt. Det er den 39-årige Jonas Elfar Birgisson.
  En obduktionsrapport fra tirsdag viser, at den døde mand, som en jæger fandt søndag, er den 39-årige Jonas Elfar Birgisson, som har været meldt savnet siden den 18. februar.
  - Vi kan bekræfte, at det er Jonas Elfar Birgisson, som blev fundet død på en mark nær Plovfuren i søndags, siger politikommissær Poul Steffensen til TV SYD.
  Han kan ikke fortælle om dødsårsagen, men slår fast, at der ikke ligger en forbrydelse bag.
  - Vi udelukkede hurtigt, at der ikke lå en forbrydelse bag. De pårørende er underrettet, fortæller politikommissæren.
  Jonas Elfar Birgisson blev sidst set den 18. februar. En jæger kontaktede politiet, da han søndag fandt en død mand på en mark sydvest for Kolding.
  